Мәскәү дәүләт иҡтисад, статистика һәм информатика университеты

Мәскәү дәүләт иҡтисад, статистика һәм информатика университеты (МГУЭСИ) — Мәскәүҙең электән булған юғары уҡыу йорто. 2015 йылда Г. В. Плеханов исемендәге Рәсәй иҡтисад университетына ҡушылып үҙгәртеп ҡорола.

 Тарихы 
1932 йылда Мәскәү халыҡ хужалығы иҫәбе институты булараҡ нигеҙ һалына, 1948 йылда Мәскәү иҡтисади-статистика институты (МЭСИ) итеп үҙгәртелә. 1982 йылда МЭСИ Хеҙмәт Ҡыҙыл Байраҡ ордены менән бүләкләнә. 1996 йылда университет статусы ала һәм Мәскәү дәүләт иҡтисад, статистика һәм информатика университеты тип үҙгәртелә, аббревиатураһы элеккесә һаҡланып ҡала.

2015 йылдың 10 мартында Рәсәй фән һәм мәғариф министрлығы МЭСИ һәм Г. В. Плеханов исемендәге Рәсәй иҡтисад университетын ҡушыу тураһында бойороҡҡа ҡул ҡуя 
Элек Рәсәй фән һәм мәғариф министрлығына юғары уҡыу йорттарын берләштереү тәҡдиме менән белем биреү ойошмалары Ғалимдар советы мөрәжәғәт иткән була. Бының сәбәбе билдәһеҙ. 17 февралдә Комиссия ултырышында берләштереү мәсьәләһе ҡарала. Фекер алышыу йомғаҡтары буйынса комиссия бер тауыштан Мәскәү дәүләт иҡтисад, статистика һәм информатика университетын Г. В. Плеханов исемендәге Рәсәй иҡтисад университетына ҡушыу юлы менән үҙгәртеп ҡороу үткәреүҙе хуплай. Берләштергән юғары уҡыу йорто базаһында алдынғы иҡтисади тикшеренеү университеты булдырыла.

 Ректорҙары 
1972—1992: Виктор Шураков

1992—2007: Владимир Тихомиров

2007—2015: Наталья Тихомирова

 Структураһы 
Университет составында 6 институт эшләй — компьютер технологиялары, менеджмент, статистика һәм иҡтисад, хоҡуҡ, өҙлөкһөҙ белем, өҫтәмә һәм бизнес-белем.

3 уҡыу корпусы:

 Яңы-1 — Нежинский урам, й. 7;
 Яңы-2 — Нежинский урамы, й. 7, к. 2.;
 Спорт — Б. Саввин тыҡрығы, й. 14;

 Рейтингы 
Вуз Forbes: Рәсәйҙең иң көслө университеттары рейтингында 10-сы урынды биләй.

«Эксперт РА» Рәсәйҙең 100 иң яҡшы юғары уҡыу йорттары рейтингында 2012 йыл өсөн 29-сы урынды биләй.

2014 йылда «Эксперт РА» агентлығы вузды Бойондороҡһоҙ Дәүләттәр Берләшмәһенең иң яҡшы юғары уҡыу йорттары исемлегенә индерә, уға «D» рейтинг класы биреләРейтинг высших учебных заведений России и стран членов Содружества Независимых Государств..

 Хәтер 
Староволынский урамында урынлашҡан автобус туҡталышы университет хөрмәтенә «МГУЭСИ» тип аталаОстановки наземного городского пассажирского транспорта  на Портале открытых данных Правительства Москвы.

 Тамамлаусылары 
 Гайзер, Вячеслав Михайлович — Рәсәй дәүләт эшмәкәре, финанс министры (2003—2010) һәм Коми Республикаһы Башлығы (2010 йылдан 2015 йыл буйынса).
 Суринов, Александр Евгеньевич — Рәсәй дәүләт эшмәкәре, 2009 йылдың декабренән Федераль дәүләт статистика хеҙмәте етәксеһе
 Четвериков Александр Владимирович — Рәсәй эшҡыуары, сәйәси һәм дәүләт эшмәкәре, «Ғәҙел Рәсәй» партияһынан VI саҡырылыш Дәүләт Думаһы депутаты, Дәүләт Думаһының иҡтисади сәйәсәт, инновацион үҫеш һәм эшҡыуарлыҡ буйынса комитет ағзаһы. Рәсәйҙәге иң эре агросәнәғәт предприятиеларының береһе булған ЯСЙ "Группа Компаний «Агрохолдинг» ойоштороусы..
 Пунцагийн Жасрай — монгол сәйәси һәм дәүләт эшмәкәре, Монголия премьер-министры (21. 07. 1992 — 19. 07. 1996).
 Роудз, Кингстон Папье — БМО-ның халыҡ-ара гражданлыҡ хеҙмәте буйынса комиссия рәйесе, Рәсәй сит ил эштәре министрлығы Мәскәү дәүләт халыҡ-ара мөнәсәбәттәр институтының Почетлы докторы
 Рогозин, Алексей Дмитриевич — Рәсәй дәүләт эшмәкәре һәм идарасыһы. Транспорт авиацияһы буйынса «Объединенная авиастроительная корпорация» асыҡ акционерҙар йәмғиәтенең вице-президенты. Ильюшин исемендәге Авиация комплексының Генераль директоры. Рәсәй Федерацияһының 3 класслы мөхбир дәүләт кәңәшсеһе.
 Ольшанский, Леонид Дмитриевич — Рәсәй сәйәси һәм йәмәғәт эшмәкәре, адвокат һәм хоҡуҡ яҡлаусы, Рәсәй автомобилистар хәрәкәте вице-рәйесе, юридик фәндәр академияһының мөхбир ағзаһы, РФ кеше хоҡуҡтары буйынса Вәкил ҡарамағындағы эксперт советы ағзаһы, Рәсәйҙең почетлы адвокаты, «Кеше хоҡуҡтары өсөн» премия лауреаты.
 Слуцкий, Леонид Эдуардович — Рәсәй сәйәсмәне. Халыҡ-ара эштәр буйынса Дәүләт Думаһы комитеты рәйесе 2016 йыл 5 октябрҙән .
 Токарев Владимир Александрович — Рәсәй дәүләт эшмәкәре. Төҙөлөш һәм торлаҡ-коммуналь хужалыҡ  буйынса Федераль агентлыҡ етәксеһе (апрель — ноябрь, 2013).
 Елена Перова — Рәсәй йырсыһы һәм музыканты, телевидениела алып барыусы, артист. «Лицей» (1991-1997) һәм «Амега» (1998-2000) Рәсәй музыкаль төркөмдәренең экс-солисы. «Лица» категорияһындағы «Ведущий ток-шоу» номинацияһында «ТЭФИ—2008» премияһы лауреаты.

 Иҫкәрмәләр 

Категория:Хеҙмәт Ҡыҙыл Байраҡ ордены менән наградланған ойошмалар
Категория:Алфавит буйынса университеттар